**INFORMASJONSSKRIV OM TEVLINGSSPRETTEN**

Under årsmøtet 2020 ble Tevlingsspretten vedtatt med det formål om å øke tevlingsrekrutteringen blant nye og gamle tevlere, og de som til vanlig ikke er en «typisk» tevler, samt skape mer aktivitet i lokallagene.

Tevlingsspretten er en stafett som går mellom lokallagene. Et lokallag har nå fått i oppgave å arrangere en tevling eller et tevlingskurs i løpet av måneden. Det kan være hva som helst og det er kun fantasien som setter grenser. Nå vil alle lokallag i Østfold Bygdeungdomslag få tevlingsspretten på rundgang, via en liste som ble godkjent på årsmøtet i 2024. Alle lokallag vil få en melding av tevlingsleder i ØBU 1-2 måneder i forveien av deres tur. Trenger dere hjelp med økonomi vil vi anbefale dere å søke på tevlingsrefusjon på NBU.no og Lokallagsstaffetfondet til Østfold Bygdeungdomslag. Trenger dere hjelp til planlegging og gjennomføring eller andre spørsmål så er det bare å ta kontakt.

Dette er en gylden mulighet for dere som lokallag til å øve på og planlegge et arrangement på en kortere tidsramme. Dette er også en fin arena til å bli kjent med hva tevling er.

Lykke til!

Synnøve Hauge

Tevlingsleder, ØBU

Tevlingssprett lokallagsoversikt:

Mars - Råde

April - Trøgstad

Mai - Marker

Juni - Skiptvet

Juli –

August – Eidsberg og Hærland

September - Borge

Oktober - Spydeberg

November - Onsøy

Desember - Aremark

Januar – Berg

Februar - Rakkestad